܀ ܫܘܒ: ܪܓ݂ܺܝ̣ܓ݂ ܗ̱ܘܳܐ ܩܳܠܳܗ̇ ܕ݁ܚܰܛܳܝܬ݁ܳܐ. ܟ݁ܰܕ݂ ܐܳܡܪܳܐ ܠܶܗ ܠܒ݂ܰܣܳܡܳܐ ܕ݂ܗܰܒ݂ ܠܺܝ ܡܶܫܚܳܐ ܘܣܰܒ݂ ܕ݁ܰܗܒ݂ܳܐ ܛܺܝ̈ܡܰܘܗ̱ܝ. ܡܶܫܚܳܐ ܪܺܝܫܳܝܳܐ ܗܰܒ݂ ܠܺܝ. ܕ݁ܶܐ݀ܚܠܽܘ̇ܛ ܒ݁ܶܗ ܕ݁̈ܶܡܥܶܐ ܕ݂ܥܰܝ̈ܢܰܝ ܘܺܐ݀ܙܰܠ ܐܶ݀ܡܫܽܘ̇ܚ ܠܒ݂ܽܘ̣ܟ݂ܪܶܗ ܕ݁ܥܶܠܳܝܳܐ. ܘܰܬ݂ܟ݂ܺܝܠܳܢ ܥܰܠ ܐܰܠܳܗܳܐ. ܕ݁ܗܳܢ ܡܶܫܚܳܐ ܕ݂ܫ݀ܳܩܠܳܢ ܡܶܢܳܟ݂ ܒ݁ܶܗ ܡܶܫܬ݁ܰܒ݂ܩܺܝܢ ܚܰܘܒ݁ܰܝ̈ ܘܰܚܛܳܗ̈ܰܝ. ܘܟ݂ܰܕ݂ ܫܶܩܠܰܬ݂݀ ܡܶܫܚܳܐ ܘܶܐܙܰܠ̱ܬ݂݀. ܚܙܳܐ ܡܳܪܰܢ ܗܰܝܡܳܢܽܘ̣ܬ݂ܳܗ̇ ܗ̄ ܘܰܫܒ݂ܩ ܠܳܗ̇ ܚܰܘܒ݁ܶܝ̈ܗ̇ ܀